HU
2023.2.23.
Az Európai Unió Hivatalos Lapja
L 58/223 EURÓPAI PARLAMENT
3 2 —.
ALCÍM Szakértői tevékenység és tájékoztatás: beszerzés, archiválás, előállítás és terjesztés (folytatás)
321
(folytatás) –
a nemzetközi és intézményközi együttműködési megállapodások nyomán az Európai Parlament számára keletkező kötelezettségek, ideértve az Európai Unió Levéltárának fenntartásához szükséges költségekhez való európai parlamenti hozzájárulást, a 354/83/EGK, Euratom rendelettel összhangban,
–
az Európai Tudományos Médiaközpont költségei – amelynek működését az Európai Parlamentnek a Tudomány és a Technológia Jövőjével Foglalkozó Testülete (STOA) felügyeli –, az Európai Parlament, a tudományos közösség és a média közötti kapcsolódási pontok megerősítése során, különösen a hálózatépítés, a képzés és az ismeretek terjesztésének előmozdítása érdekében.
Ez magában foglalja a következőket: –
tevékenységek szervezése és az újságírók, az érdekelt felek és más szakértők meghívásával kapcsolatban felmerülő kiadások kezelése (beleértve az utazási költségeket, a szállást és az étkeztetést), az érintett tevékenységek fedezésére,
–
az Európai Parlament, a tudományos közösség és a média közötti hálózatok interfészen történő létrehozása és fenntartása,
–
a jelenlegi tudományos és technológiai fejleményekkel és kérdésekkel, valamint a tudományos újságírás jellegével és hatékonyságával kapcsolatos szemináriumok, konferenciák és képzések szervezése,
–
a tudomány és a technológia területén tudományos, média- és egyéb forrásokból származó szakmai információk és elemzések hasznosítása a politikai döntéshozók és a polgárok javát szolgálva,
–
a tudomány és a technológia területén az Európai Parlament kutatásai és egyéb vonatkozó anyagok írásban, audiovizuális és egyéb módon szélesebb körben történő hozzáférhetővé tétele,
–
technikák és módszerek kidolgozása azon képesség fejlesztésére, hogy a tudomány és a technológia területén azonosítani és terjeszteni tudják a megbízható forrásokat,
–
a létesítmény támogatása, a csúcstechnológiás műszaki berendezések és médiaeszközök korszerűsítése és/vagy használata, támogatva a párbeszédet,
–
az Európai Parlament és az e téren működő médiaorgánumok, egyetemek és kutatóközpontok közötti szorosabb együttműködés és általánosságban kapcsolatok kialakítása, többek között az Európai Tudományos Médiaközpont szerepének, munkájának és a polgárok számára való hozzáférhetőségének a média általi előmozdítása révén.
Ez az előirányzat szintén felhasználható az Európai Parlament tudományos közösséggel, médiával, agytrösztökkel és nyilvánossággal folytatott, szemináriumok, kiadványok és egyéb, fent felsorolt tevékenységek keretében megvalósuló párbeszédének támogatására azon hosszú távú tendenciák előrejelzése céljából, melyek ismerete kulcsfontosságú az uniós döntéshozók számára úgy a tudomány területén, mint szélesebb körben.
A költségvetési rendelet 21. cikkének (3) bekezdése szerinti címzett bevétel becsült összege 100 EUR.
Jogalap
A Tanács 354/83/EGK, Euratom rendelete (1983. február 1.) az Európai Gazdasági Közösség és az Európai Atomenergia-közösség levéltárainak a nyilvánosság számára történő megnyitásáról (HL L 43., 1983.2.15., 1. o.).